
A CMR  a fuvarozás során az egyik legfontosabb alapdokumentum, helyes kitöltése nagyon fontos.
A CMR egy nemzetközi fuvarlevél, amely azt bizonyítja, hogy a fuvarozás szerződés alapján történik.
Néhány rovatot mindig, más rovatokat alkalomszerűen kell kitölteni.

Mindig ki kell tölteni (ha nincs kitöltve akkor a járművezetőnek kell kitöltenie, kivéve ADR, azt a feladónak kell kitöltenie):

· 1. Feladó (ha lehet, akkor bélyegző)

· 2 .Vevő (ha lehet, akkor bélyegző)

· 3. Kiszolgáltatás helye (nem biztos, hogy megegyezik a 2. rovattal, pl.: 2. XY cég székhely 3. MN telephely

· 4. Berakodás helye, ideje

· 6-12 az áru jele, darabszáma,csomagolás módja, megnevezése,súlya, térfogata

· 16. Fuvarozó (céges bélyegző)

· 21. Kiállítás helye, dátuma

· 23. A fuvarozó aláírása (lehet céges bélyegző is)

· 24.Az átvevő aláírása, dátum (bélyegző, ha van)

· 25. Jármű rendszáma (gk.+pót)
 

Azokat a rovatokat, amelyekre vonatkozóan nem áll rendelkezésre adat, üresen kell hagyni.

· 5. Ha vannak mellékelt okmányok, pl. mérlegjegy, számla

· 13. Feladó rendelkezései: előírt útvonal, VÁM, kijelölt parkolók, stb.

· 14. Visszatérítés

· 15. Fuvar-díjfizetési rendelkezés (pl. fizetés a sofőrnél)

· 17. További fuvarozók (több fuvarozó/vállalkozás is követi egymást) pl. pótkocsi csere

· 18. Fenntartások

· 19. Ha a járművezetőnél fizetik ki az árut

· 20. Különleges megállapodások. pl. az árut csak vasárnap veszik át

· 22. Feladó aláírása

Az egyik legfontosabb  a 18-as, ide kell beírni a fönntartásokat, ha vannak!

Az áru átvételekor ellenőrizze az árudarabok számára, jelére, sorszámára vonatkozóan a fuvarlevélbe bejegyzett adatok pontosságát, továbbá az árunak és az áru csomagolásának állapotát!
Amennyiben nincs módja, hogy a fentieket ellenőrizze, fenntartásait írja be a fuvarlevélbe!
Fenntartásait az áru átvételekor a feladóval, kiszolgáltatáskor az átvevővel minden esetben írassa alá!
 

CMR ”FENNTARTÁSOK JEGYZÉKE”
 

Járműre vonatkozóan
1. Nyitott jármű ponyva nélkül a feladó beleegyezésével

2. Csomagolás nélkül (Megj.: Ha a csomagolás egyébként szükséges lenne)

3. A csomagolás sérült

4. A csomagolás rátekintés alapján nem megfelelő

5. A csomagolás rátekintés alapján nem eredeti

 

Csomagok mennyisége, jele és száma (db,hordó, zsák stb.)
6. Az ellenőrzés nem volt lehetséges:

a) a feladó által végzett rakodás miatt

b) mert a berakodásnál nem lehettem jelen

c) az árudarabok nagy száma miatt

d) mert a konténer átvételkor le volt zárva

e) az időjárási viszonyok miatt

 

Az árura vonatkozóan
7. Belső tartalomellenőrzést kérésem ellenére nem végeztek

8. Az áru:

a) sérült

b) külsőre rossz állapotú

c) nedves

d) rozsdás

e) penészes

f) túlérett, puha

g) elszíneződött

h) büdös

i) fagyott

j) romlott

k) magas hőmérséklete ….. C fokon

9. Az áru nincs védve az időjárási viszonyok ellen, de a fuvarozásra a feladó kérésére került sor

 

Az áru kezelése, berakása, elrendezése, rögzítése
10. A berakást, elrendezést, rögzítést a feladó végezte

11. A berakást, elrendezést, rögzítést a feladó megbízottjaként végezte a gépkocsivezető

12. a) A hűtött áru

b) A termény

c) Az élő állat

elrendezése túl szoros, a levegő nem cirkulál

13. Az áru elrendezése túl laza, rögzítés nélkül elmozdulhat

14. Az árut nem rögzítették

15. Az árut nem megfelelően rögzítették

16. Az árut a szükséges paletta nélkül rakták be

17. Az áru elhelyezése nem megfelelő

18. Az áru darabszámlálásánál nem lehettem jelen

19. Az árusérülés kirakáskor történt

20. A kirakást átvevő végezte

21. Az áru elhelyezése nem megfelelő

 

Az áru átvételekor a feladóval, átadáskor az átvevővel írassa alá fenntartásait!
Az aláírás megtagadása esetén a következő bejegyzéseket vezesse be a 18-as rovatba:
22. A fenntartást feladó/átvevő nem engedte beírni a fuvarlevél összes példányára

23. A fenntartást feladó/átvevő kérésem ellenére nem írta alá

 

Ezekben az esetekben ha lehetséges kérjen utasítást vállalatától.
A magyar CMR fuvarlevéltől eltérő fuvarlevél is használható, de az adatokon kívül legyen rajta:

A fuvarozásra eltérő megállapodás esetén is a Nemzetközi Árufuvarozási Egyezmény  (CMR) rendelkezései az irányadók!
